Peters Sagans
Peters Sagans (slovāku: Peter Sagan; dzimis 1990. gada 26. janvārī Žilinā) ir profesionāls Slovākijas šosejas riteņbraucējs, kurš šobrīd pārstāv UCI ProTour komandu Team TotalEnergies. 2015. 2016. un 2017. gadā uzvarējis Pasaules čempionāta grupas braucienā, kļūdams par vienīgo sportistu, kam tas izdevies trīs reizes pēc kārtas. Tāpat Sagans septiņas reizes uzvarējis Tour de France punktu ieskaites kopvērtējumā, bet vienu reizi arī Giro d'Italia punktu ieskaitē. 14 gadus ilgās karjeras laikā guvis 121 uzvaru.